recursal/SuperWikiNEXT-32B huggingface dataset:
**மந்தீப் கவுர்** *(Mandeep Kaur)* என்பவர் ஓர் இந்திய தடகள வீராங்கனை ஆவார். 1988 ஆம் ஆண்டு ஏப்ரல்19 அன்று பிறந்த இவர் முக்கியமாக 400 மீட்டர் தொடர் ஓட்டப் போட்டியில் பங்கேற்றார். 2008 ஆம் ஆண்டு நடைபெற்ற ஒலிம்பிக் போட்டியில் இந்தியாவின் சார்பில் பங்கேற்ற இவர் முதல் சுற்றிலேயே தோல்வியைத் தழுவினார். 2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் 4x400 மீ தொடர் ஓட்டப்போட்டியில் தங்கப் பதக்கம் வென்றார். 2010 மற்றும் 2014 ஆம் ஆண்டுகளில் நடைபெற்ற ஆசிய விளையாட்டுப் போட்டிகளிலும் இதே பிரிவில் தங்கப் பதக்கம் வென்றார்.

சிறுநீர் பரிசோதனையில் மந்தீப் கவுர் மெத்தோன் டையீனோன் மற்றும் சிடானோசொலோல் போன்ற வளர்மாற்ற ஊக்க மருந்துகளைப் பயன்படுத்தியுள்ளது தெரிய வந்ததாக ராய்ட்டர்சு செய்தி நிறுவனம் 29 சூன் 2011 இல் ஒரு செய்தி வெளியிட்டது. தொடர்ந்து அதே நாளில் இந்திய தடகள கூட்டமைப்பும் இவர் மீதான தடை அறிவிப்பை வெளியிட்டது. தடை செய்யப்பட்ட உணவுப் பொருட்கள் எதையும் தான் தெரிந்து உட்கொள்ளவில்லை என்றும், பயிற்சிகளின் போது தனக்கு அளிக்கப்பட்ட உணவுக் கூட்டுப் பொருட்களைச் சோதித்துப் பார்க்கும்படியும் மந்தீப் கவுர் விசாரனையின் போது வேண்டுகோள் விடுத்தார். இதைத் தொடர்ந்து மேற்கொள்ளப்பட்ட சோதனையில், பொதுநலவாய விளையாட்டுப் போட்டிகளில் மந்தீப் கவுரின் குழுவில் உடன் ஓடிய வீராங்கனைகள் அசுவினி அக்குன்யி மற்றும் சினி யோசு உட்பட மொத்தம் ஆறு வீராங்கனைகளுக்கும் ஊக்க மருந்து பரிசோதனையில் இதே முடிவு கிடைத்தது. இந்திய விளையாட்டுத்துறை அமைச்சர் அசய் மேக்கன், உக்ரைன் நாட்டைச் சேர்ந்த பயிற்சியாளர் யூரி ஓக்ரோத்னிக்கை அதிரடியாக வேலை நீக்கம் செய்தார்

மேற்கோள்கள்
-----------

1. ↑  "Mandeep Kaur". *Olympics at Sports-Reference.com*. Sports Reference LLC. 2016-07-04 அன்று பார்க்கப்பட்டது. பரணிடப்பட்டது 2018-12-26 at the வந்தவழி இயந்திரம்
2. ↑  "Asian Games: India wins gold in 4x400m women’s relay". *Mint*. 2 October 2014. .
3. ↑  Sudipto Ganguly (29 June 2011). "Athletics-Indian pair fail doping test". *ராய்ட்டர்ஸ்*. Archived from the original on 27 செப்டம்பர் 2015.. "Leading Indian 400 metres pair Mandeep Kaur and Juana Murmu have failed doping tests, the Athletics Federation of India (AFI) said on Wednesday"
4. ↑  "Mandeep claims innocence, wants food supplements to be tested". *தி டைம்ஸ் ஆஃப் இந்தியா*. 1 July 2011. Archived from the original on 2012-09-18. .
5. ↑  "Coach sacked in India dope scandal". *Herald Sun*. 6 July 2011. .

புற இணைப்புகள்
--------------

* மந்தீப் கவுர் profile at IAAF.
**மந்தைப் புத்தி** (swarm intelligence) என்பது இயற்கை மற்றும் செயற்கையில் காணப்படும் ஒருங்கிணைந்த, மையம் விலக்கப்பட்ட ஒரு கூட்டு நடத்தை முறை ஆகும்.

இந்த நடத்தை முறையில் ஒவ்வொருவரும் எவ்வாறு நடந்து கொள்ள வேண்டும் என்று கட்டுப்படுத்தும் மையம் இல்லாவிடிலும் இது வெற்றிகரமாய்ச் செயல்படுகிறது.

எறும்புச் சாரை, பறவைக் கூட்டம், விலங்கு மந்தைகள், மீன் கூட்டம் ஆகியவை இயற்கையில் காணப்படும் மந்தைப் புத்திக்கான உதாரணங்கள் ஆகும்.

பொறியியல் அறிவோ, படை நடத்தும் தளபதி அறிவோ, கட்டுமான அறிவோ ஒரு தனி எறும்புக்கு நிச்சயமாக இல்லை.. ஆனால் எறும்புக் கூட்டத்திற்கு உண்டு!

"தனி ஓர் எறும்பு ஒரு காரியத்தில் ஈடுபட்டிருக்கும் போது அடுத்து என்ன செய்வது என்பது தெரியாமல் 'திரு திரு' என்று விழிக்கும் தனி எறும்பின் 'சாமர்த்தியம்' எத்தனை பரிதாபமானது என்பதைத் தனியாக நிறுத்திப் பார்த்தால் தெரியும் என்று ஸ்டான்போர்டு பல்கலைக்கழகத்து பெண் அறிஞர் டெபொரா கோர்டான் கூறுகிறார்.

"எறும்புக்கு விவரம் பத்தாது ஆனால் எறும்புக் கூட்டத்தின் அறிவுக்கு ஈடு இணை இல்லை" 140 மில்லியன் ஆண்டுகளாகப் போராடி 12,000 வகை எறும்பு சிற்றினங்கள் வளர்த்துக் கொண்ட அறிவு தான் "மந்தை புத்தி". மந்த புத்தியல்ல. தனி ஓர் எறும்பினால் நினைத்துக்கூட பார்க்க இயலாத ஒரு மாபெரும் சாதனையை ஓர் எறும்புக் கூட்டம் எளிதில் சாதித்துவிடும். தீனி இருக்குமிடத்தைக் கண்டுபிடிப்பதுடன் அதற்கான மிக சீக்கிரமான குறுக்கு வழியைக் கண்டு பிடிப்பதிலும், கூட்டத்தைப் பிரித்து வேலையைப் பங்கிட்டுக் கொள்ளும் நிர்வாகத் திறமையிலும் பக்கத்து புற்றிலிருக்கும் கூட்டத்துடன் வேட்டைப் பகுதியைப் பகிர்ந்து கொள்ளும் ராஜ தந்திரத்திலும், தனி ஓர் எறும்பு 'மண்டு' ஆனால் கூட்டமாகச் செயல்படும்போது அதன் வேகம், விவேகம் இரண்டுமே அசாத்தியம். இதை கோர்டான் அவர்கள் 'ஸ்வார்ம் இன்டேல்லிஜென்ஸ்' (*Swarm Intelligence*) மந்தை புத்தி என்றழைக்கிறார்.
கணிதத்தில் **சமச்சீர் குலம்** என்பது n பொருள்களின் எல்லா வரிசைமாற்றங்கள் கொண்ட ஒரு கணத்தில் அவ்வரிசைமாற்றங்களுடைய சேர்வையால் வரையறுக்கப்பட்ட குலம் ஆகும். எங்கெல்லாம் சமச்சீர் கருத்து உள்ளதோ அங்கெல்லாம் இக்குலத்தின் தாக்கம் இருக்கும்.

வரிசைமாற்றங்களின் சேர்வை
------------------------

n உறுப்புகள் உள்ள ஒரு கணத்தின் எல்லா வரிசைமாற்றங்களையும் ஒன்றுக்கொன்று சேர்க்கக்ககூடிய சேர்வை விதி ஒன்றிருக்கிறது.அதாவது,
{1,2,3,4,5} என்ற 5-கணத்தை எடுத்துக் கொள்ளுவோம்.

{\displaystyle \sigma ={\begin{pmatrix}1&2&3&4&5\\5&4&3&1&2\end{pmatrix}}}
{\displaystyle \tau ={\begin{pmatrix}1&2&3&4&5\\2&4&5&1&3\end{pmatrix}}}
என்றால்,

{\displaystyle \sigma \circ \tau ={\begin{pmatrix}1&2&3&4&5\\4&1&2&5&3\end{pmatrix}}}
அதாவது, முதலில் {\displaystyle \tau }; பிறகு {\displaystyle \sigma }. வேறுவிதமாகச் சொன்னால், சேர்வை வலமிருந்து இடம் போகிறது. 
{\displaystyle \sigma \circ \tau } வை {\displaystyle \sigma \tau } என்றே எழுதவும் செய்யலாம்.

சமச்சீர் குலம்
--------------

n பொருள்களின் வரிசைமாற்றங்கள் எல்லாம் அடங்கிய கணம் {\displaystyle S\_{n}} என்று குறிக்கப்படும். இதனில் {\displaystyle n!} வரிசைமாற்றங்கள் உள்ளன. இது மேலே வரையறுக்கப்பட்ட சேர்வைக்கு குலம் ஆகிறது. இது **n பொருள்களின் சமச்சீர் குலம்** (Symmetric Group on n objects) எனப்படும். இது {\displaystyle n!} உறுப்புகள் கொண்ட ஒரு முடிவுறு குலம். ஒரு பொருள்களையும் இடம் மாற்றாத முற்றொருமை வரிசைமாற்றம் தான் இந்த குலத்தின் முற்றொருமை உறுப்பு ; அதாவது,

{\displaystyle e={\begin{pmatrix}1&2&3&\dots &n\\1&2&3&\dots &n\end{pmatrix}}}.
மற்றும் ஒவ்வொரு வரிசைமாற்றத்திற்கும் எளிதில் அதனுடைய நேர்மாற்றைத் தெரிந்துகொள்ள முடியும்.

எ.கா. ::{\displaystyle \sigma ={\begin{pmatrix}1&2&3&4&5\\5&4&3&1&2\end{pmatrix}}} என்றால் அதன் நேர்மாறு

= {\displaystyle \sigma ^{-1}={\begin{pmatrix}1&2&3&4&5\\4&5&3&2&1\end{pmatrix}}}

பரிமாறாக்குலம்
--------------

S1, S2 ஐத்தவிர மீதமெல்லா சமச்சீர் குலங்களும் பரிமாறாக் குலங்களே. 6 ஆவது கிரமமுள்ள S3 தான் **மீச்சிறு பரிமாறாக்குலம்**.
**எஸ். வி. ரமணன்**, தமிழ்த் திரைப்பட இசையமைப்பாளர், இயக்குநர், தயாரிப்பாளர் ஆவார். இவர் பிரபல தமிழ் திரைப்பட இயக்குநரும், தயாரிப்பாளருமான கே. சுப்பிரமணியம்-மீனாட்சி தம்பதியரின் மகனும், பரத நாட்டியக் கலைஞர் பத்மா சுப்பிரமணியத்தின் உடன் பிறந்தவரும் ஆவார். இவரது சிற்றனை திரைப்பட நாயகி எஸ். டி. சுப்புலட்சுமி ஆவார். இசையமைப்பாளர் அனிருத் இரமணனின் பேரன் ஆவார்/

மேடை நாடகங்களில் நடித்து வந்த எஸ். வி. இரமணன் தூர்தர்ஷன் தொலைக்காட்சியில் ஒளிபரப்பான பல நாடகங்களையும், ஆவணப்படங்களையும் இயக்கியுள்ளார். அனைத்திந்திய வானொலியில் ஒலிபரப்பான விளம்பர படங்களுக்கு பின்னணி குரல் கொடுத்துள்ளார். 1983-ல் ஒய். ஜி. மகேந்திரன், சுஹாசினி நடிப்பில் வெளியான உருவங்கள் மாறலாம் எனும் திரைப்படத்தை இயக்கி, இசை அமைத்துள்ளார். 1966-ல் ஜெயகாந்தன் திரைக்கதை, இயக்கத்தில் வெளியான யாருக்காக அழுதான் திரைப்படத்திற்கு இசையமைத்திருந்தார்.

மறைவு
-----

சென்னை இராஜா அண்ணாமலைபுரத்தில் உள்ள வீட்டில், இரமணன் தமது 87-வது அகவையில் உடல்நலக் குறைவால் மறைந்தார்.

மேற்கோள்கள்
-----------

1. ↑  Filmmaker and radio personality SV Ramanan passes away
2. ↑  யாருக்காக அழுதான்
3. ↑
4. ↑  Filmmaker and radio personality SV Ramanan passes away
**நீர் முடிச்சு** (Water knot) என்பது, தட்டையான நாடாக்களின் இரு முனைகளைத் தொடுப்பதற்குப் பயன்படும் ஒரு முடிச்சாகும். இதை, **நாடா முடிச்சு** (tape knot), **புல் முடிச்சு** (grass knot), **ஊடுதொடர் நுனிமுடிச்சு** (overhand follow-through) போன்ற வேறு பெயர்களாலும் குறிப்பிடுவது உண்டு. மலையேறுதலில் தாங்கு கயிறுகளை உருவாக்கும்போது இதனைப் பயன்படுத்துவர்.

முடிதல்
-------

இறுக்குவதற்கு முன்னர் நீர் முடிச்சு
முதலில் ஒரு நாடாவின் முனையில் நுனி முடிச்சு ஒன்று போடப்படும். பின்னர் அடுத்த நாடாவின் முனையை எதிர்த் திசையில் இருந்து முடிச்சினுள் செலுத்தி முதல் நாடாவை தொடர்ந்து செல்லவேண்டும்.

முனைகள் 3 அங்குலமாவது நீண்டிருக்குமாறு விட்டு முழு உடல் நிறையையும் பயன்படுத்தி முடிச்சை இறுக்கிக் கொள்ளவேண்டும். மீண்டும் வழுக்கிக்கொண்டு வெளியில் வராமல் இருக்க, முனைகளை ஒட்டு நாடாக்களினால் அருகில் உள்ள நிலைப்பகுதியோடு ஒட்டிவிடலாம் அல்லது தைத்து விடலாம்.

குறிப்புகள்
-----------

1. ↑  Craig Luebben, *Knots for Climbers* (Evergreen, Colorado: Chockstone Press, 1993), 19.

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* நீர் முடிச்சுப் போடும் முறையைக் காட்டும் நிகழ்படம் பரணிடப்பட்டது 2009-08-01 at the வந்தவழி இயந்திரம்
* அசைவூட்டிய விளக்கப்படம் பரணிடப்பட்டது 2009-12-28 at the வந்தவழி இயந்திரம்.
சமணத் தமிழ் இலக்கியம் என்பது சமண மதச் சார்புடைய தமிழ் மொழியிலான இலக்கியங்களைக் குறிக்கும். சமண மதம் பல்வேறு மொழிகளின் இலக்கிய வளர்ச்சிக்குப் பெருமளவில் பங்களித்துள்ளது. குறிப்பாக சமண இலக்கியங்கள் வட இந்தியப் பண்டைய மொழிகளான அர்த்தமாகதி மற்றும் மகாராட்டிரப் பிராகிருத மொழியில் பெருமளவில் இயற்றப்பட்டுள்ளன. சமண மதம் தென்னிந்தியாவினூடாகத் தமிழகத்துக்குப் பரவிய பின்னர், சமண மதத்தைச் சேர்ந்த துறவிகளும் புலவர்களும் பல்வேறு இலக்கிய மற்றும் இலக்கண நூல்களை இயற்றியும் வகுத்தும் தமிழ் மொழிக்குத் தொண்டாற்றியுள்ளனர். தமிழை வளர்த்ததாகக் குறிப்பிடப்படும் மூன்று தமிழ்ச் சங்கங்களின் மரபுக்கதை சமணர்களால் நடாத்தப்பட்ட சைனசங்கத்தை அடியொற்றி உருவாக்கப்பட்டதாக சோர்ச் எல். ஆர்ட் என்பவர் குறிப்பிடுகிறார். பொ.ஊ. 470ல் வச்சிரநந்தி என்பவரால் திராவிட சங்கம் எனும் பெயரில் ஒரு தமிழ் மொழி ஆராய்ச்சிக் கழகம் நடாத்தப்பட்டு வந்துள்ளது. 

பொ.ஊ.மு 2ம் நூற்றாண்டைச் சேர்ந்ததாகக் கணிப்பிடப்பட்டுள்ள மாங்குளம் கல்வெட்டு

ஐம்பெருங் காப்பியங்கள்
----------------------

1. சிலப்பதிகாரம்: 

சிலப்பதிகாரம் சமண சமயத்தை சார்ந்த நூல். இதை இயற்றியவர் இளங்கோவடிகள் ஆவார். சிலப்பதிகாரம் 3 காண்டங்களையும் 30 காதைக்காகளியும் கொண்ட நூல் ஆகும். இஃது கண்ணகியின் காற் சிலம்பை பற்றிய வரலாற்றை கூறும் நூல் ஆகும்.

2. மணிமேகலை:

மணிமேகலை நூலை எழுதியவர் சீத்தலை சாத்தனார் ஆவார். இஃது புத்த (அ) பௌத்த மதத்தை சார்ந்த நூல் ஆகும். இதில் 30 காதைகள் உள்ளன.

3. சீவக சிந்தாமணி:

சீவக சிந்தாமணியை இயற்றியவர் திருத்தக்க தேவர் ஆவார். இது 3 இலம்பகங்களை கொண்ட நூல் ஆகும். இஃது சமண சமயத்தை சார்ந்த நூல்.

4. வளையாபதி:

இதனை எழுதியவர் யாரென்பது இன்னும் அறியப்படவில்லை. இந்நூல் தற்காலத்தில் முழுமையாகக் கிடைக்கவில்லை. இந்நூலுக்குரிய 72 பாடல்கள் மட்டுமே கண்டெடுக்கப்பட்டுப் பதிப்பிக்கப்பட்டுள்ளன. இந்நூல் சமண சமயத்தை சார்ந்த நூல் ஆகும்.

5. குண்டலகேசி:

குண்டலகேசியை இயற்றியவர் நாதகுத்தனார் ஆவார். இது 19 பாடல்களை கொண்ட நூல் ஆகும். இஃது புத்த மதத்தை சார்ந்த நூல்.

ஐஞ்சிறு காப்பியங்கள்
--------------------

1. உதயண குமார காவியம்:

தமிழில் ஐஞ்சிறு காப்பியங்கள் என அழைக்கப்படும் ஐந்து நூல்களுள் ஒன்றாக விளங்குவது உதய குமாரன காவியம் ஆகும். இதனை எழுதியவர் யாரென்பது இன்னும் அறியப்படவில்லை. இது 6 காண்டங்களை கொண்ட நூல்.

2. நாக குமார காவியம்:

இதனை எழுதியவர் யாரென்பது இன்னும் அறியப்படவில்லை. இது 5 சருக்கங்களை கொண்ட நூல்.

3. யசோதர காவியம்:

இந்நூலை எழுதியவர் வெண்ணாவலுடையார் ஆவார். இது 5 சருக்கங்களை கொண்ட நூல் ஆகும்.

4. நீலகேசி:

இந்நூலை எழுதியவர் யாரென்பது இன்னும் அறியப்படவில்லை. இது 10 சருக்கங்களை கொண்ட நூல்.

5. சூளாமணி:

இந்நூலை எழுதியவர் தோலாமொழிதேவர் ஆவார். இது 12 சருக்கங்களை கொண்ட நூல் ஆகும்.

சிற்றிலக்கியங்கள்
-----------------

புதிய பாவினங்களின் அறிமுகம்
---------------------------

களப்பிரர்களின் ஆட்சிக்காலத்தில் சமண மதத்தவர் பல்வேறு புதிய பாவினங்களைத் தமிழில் அறிமுகப்படுத்தினர். விருத்தப்பாக்களாலான பல்வேறு இலக்கியங்கள் சமணர்களால் எழுதப்பட்டுள்ளன.

இவற்றையும் பார்க்க
------------------

* சமணத் தமிழ் நூல்கள்

மேற்கோள்கள்
-----------

1. ↑  Tamil Virtual University
2. ↑  Somasundaram, Ottilingam et al. "Jainism - Its relevance to psychiatric practice; with special reference to the practice of Sallekhana." Indian journal of psychiatry vol. 58,4 (2016): 471-474. doi:10.4103/0019-5545.196702
3. ↑  மயிலை. சீனி. வெங்கடசாமி, "களப்பிரர் ஆட்சியில் தமிழகம்", மக்கள் வெளியீடு, செப். 1976, பக். 99
**எஸ். ராமகிருஷ்ணன்** என்ற **க்ரியா ராமகிருஷ்ணன்** (இறப்பு: நவம்பர் 17, 2020) முன்னோடித் தமிழ்ப் பதிப்பாளர் ஆவார். தமது க்ரியா பதிப்பகம் மூலம் க்ரியாவின் தற்காலத் தமிழ் அகராதி உள்ளிட்ட முக்கியமான பல நூல்களைப் பதிப்பித்துள்ளார். சோதனை முயற்சிகள், செம்மையாக்கம், புதிய தொழில்நுட்பங்களைப் புகுத்துதல் முதலானவற்றில் இவர் காட்டிவரும் ஈடுபாடு, பங்களிப்பு காரணமாக தமிழ்ப் பதிப்புத்துறையின் ஒரு முன்னோடியாகக் கருதப்படுகிறார். கூத்துப்பட்டறை, மொழி அறக்கட்டளை, ரோஜா முத்தையா ஆராய்ச்சி நூலகம் ஆகியவற்றின் உருவாக்கத்திலும் பங்குவகித்திருக்கிறார். ஆர்.கே.சுவாமி விளம்பர நிறுவனத்தில் சில காலம் பணியாற்றியிருக்கிறார்.

இளமைக்காலம்
-----------

லயோலா கல்லூரியில் சமூகப்பணி துறையில் முதுகலைப் பட்டம் பெற்றார். தொடக்கத்தில் விளம்பரத்துறையில் பணியாற்றி, 1974 ஆம் ஆண்டில் க்ரியா பதிப்பகத்தைத் தொடங்கினார்.

மேற்கோள்கள்
-----------

1. ↑  "க்ரியா ராமகிருஷ்ணன் காலமானார்". தினமணி.. பார்த்த நாள்: 17 November 2020.
2. ↑  சமஸ் (நவம்பர் 6, 2013). "மாற்றத்தின் வித்தகர்கள்". தி இந்து (தமிழ்). ஆகத்து 20, 2015 அன்று பார்க்கப்பட்டது.
3. ↑  "தமிழ்ப் பதிப்புலகத்தின் முன்னோடி 'க்ரியா' எஸ்.ராமகிருஷ்ணன் காலமானார்". இந்து தமிழ்.. பார்த்த நாள்: 17 November 2020.
மண் புரவி
புரவி
**ஐயனார் பெரிய கும்பிடு** என்பது நடு தமிழ்நாடின் கிராமப் பகுதிகளில் ஐயனாரை வழிபட எடுக்கப்படும் ஒரு திருவிழா ஆகும். இந்த விழாவானது ஆண்டுதோறும் சித்திரை - வைகாசி மாதங்களில் நடத்தப்படுகிறது. 

இந்த விழாவினால் கிராமம், குடும்பம், கால்நடைகள் போன்றவை பாதுகாக்கப்படும் என்ற நம்பிக்கை மக்களிடையே நிலவுகிறது. இரவில் ஐயனார் குதிரையில் வலம் வந்து ஊரைக் காப்பார் என்ற மரபார்ந்த நம்பிக்கையே இதன் அடிப்படை. இதனால் ஐயனார் பெரிய கும்பிடு விழாவின்போது பக்தர்கள் தங்கள் வேண்டுதலை நிறைவேற்ற குதிரை சுடுமண் சிற்பத்தை காணிக்கையாக செலுத்துகின்றனர். இந்த காணிக்கையின்போது 20 அடி உயரம் வரையில்கூட சுடுமண் சிற்பங்கள் செய்து காணிக்கையாக வழங்கப்படுகின்றன. இந்த காணிக்கை நிகழ்வானது குதிரையெடுப்பு, புரவியெடுப்பு, புரவிக் காணிக்கை என்று அழைக்கப்படுகிறது. முந்தைய காலங்களில் ஒவ்வொரு ஊரிலும் இத்திருவிழாவின்போது நூற்றுக்கணக்கான சுடுமண் சிற்பங்கள் காணிக்கையாக வழங்கப்பட்டு வந்தன. ஆனால் அண்மைக் காலமாக இந்த சுடுமண் கலை அழிந்து வருகிறது.

இந்த விழாவின்போது இரண்டுவிதமான சுடுமண் குதிரைகள் காணிக்கைவாக வழங்கப்படுகின்றன. முதலாவது ஐயனார், அவருடைய தளபதி கருப்பரின் வாகனங்கலான குதிரைகள் வழங்கப்படுகின்றன. அடுத்து மாடு, மனிதர், ஆடு, குழந்தை என பக்தர்களின் வேண்டுதலுக்கு ஏற்ப சுடுமண் சிற்பங்கள் அமைகின்றன. வேளார் என்ற குயவர் சமூகத்தைச் சேர்ந்த தேர்ந்தெடுக்கபட்ட சிலர் மட்டுமே இந்த பிரம்மாண்ட சுடுமண் சிற்பங்களை வடிக்கும் மரபுரிமையைப் பெற்றுள்ளனர். 

இந்த விழாக்களையும், சடங்குகளையும், சுடுமண் குதிரைகளை குயவர்கள் செய்வது, நிறுவுவது என அனைத்தையும் அமெரிக்க- பிரெஞ்சு பெண்ணான ஜுலு வேய்ன் ஒளிப்படங்களாக ஆவணப்படுத்தியுள்ளார். இவரது தேர்ந்தெடுக்கபட்ட ஒளிப்படங்கள் கொண்ட கண்காட்சியானது, *மண்ணில் தோன்றி மண்ணுக்கு: தமிழக சுடுமண் சிற்பக் காணிக்கையும் பக்தியும்* என்ற பெயரிலும், 35 நிமிட ஆவணப் படமும் இந்திராகாந்தி தேசியக் கலை மையத்தின் மூலம் நாடு முழுவதும் காட்சிப்படுத்தபட்டுள்ளது வைக்கபட்டுள்ளது.

ஒளிப்படத்தொகுப்பு
-----------------

* மதுரை அழகர்கோயில் அருகிலுள்ள வல்லாளபட்டியில் நடந்த புரவியெடுப்புமதுரை அழகர்கோயில் அருகிலுள்ள வல்லாளபட்டியில் நடந்த புரவியெடுப்பு
* மதுரை அழகர்கோயிலுக்கு அருகிலுள்ள வல்லாளபட்டியில் புரவியெடுப்பில் அரண்மனைக் குதிரைமதுரை அழகர்கோயிலுக்கு அருகிலுள்ள வல்லாளபட்டியில் புரவியெடுப்பில் அரண்மனைக் குதிரை
* மதுரை அழகர்கோயிலுக்கு அருகிலுள்ள வல்லாளபட்டியில் புரவியெடுப்பில் நேர்த்திக்கடன் குதிரைகள்மதுரை அழகர்கோயிலுக்கு அருகிலுள்ள வல்லாளபட்டியில் புரவியெடுப்பில் நேர்த்திக்கடன் குதிரைகள்
* மதுரை அழகர்கோயிலுக்கு அருகிலுள்ள வல்லாளபட்டி புரவியெடுப்பில் பங்கேற்க உள்ள நேர்த்திக்கடன் புரவிகள்மதுரை அழகர்கோயிலுக்கு அருகிலுள்ள வல்லாளபட்டி புரவியெடுப்பில் பங்கேற்க உள்ள நேர்த்திக்கடன் புரவிகள்

குறிப்புகள்
-----------

1. ↑  ஆதி வள்ளியப்பன், எங்கே அந்த ஊர்க்குதிரைகள்?, கட்டுரை, தி இந்து சித்திரை மலர் 2016, பக்கம் 162-173
**மனக்கணக்கு** (*Manakanakku*) 1986 ஆம் ஆண்டு வெளிவந்த இந்தியத் தமிழ்  நாடகத் திரைப்படமாகும். ஆர். சி. சக்தி இயக்கிய இப்படத்தில் விஜயகாந்த், சரத் பாபு, ராஜேஷ், அம்பிகா மற்றும் ராதா ஆகியோர் முக்கிய வேடங்களில் நடித்தனர். கமல்ஹாசன் விருந்தினராக நடித்தார். இப்படம் அம்பிகாவும், ராதாவும் சொந்தக் குரலில் பேசி நடித்த ஒரே திரைப்படமாகும். இப்படம் கமல்ஹாசனும், விஜயகாந்தும் இணைந்து நடித்த ஒரே திரைப்படமும் ஆகும்.

நடிகர்கள்
---------

* விஜயகாந்த் ராமன்
* ராதா லட்சுமி
* ராஜேஷ் - பாண்டியன்
* சரத் பாபு- லட்சுமியின் கணவர்
* மாலாஸ்ரீ- நடிகை
* அம்பிகா - கல்யாணி
* எம். எல். ஏ தங்கராஜ்
* 'ராக்கெட்' ராமநாதன்
* கமல்ஹாசன்- திரைப்பட இயக்குனர் (விருந்தினர் தோற்றம்)

பாடல்கள்
--------

இத்திரைப்படத்திற்கு எம். எஸ். விஸ்வநாதன் இசையமைத்தார்.

மேற்கோள்கள்
-----------

1. ↑  "Veteran filmmaker RC Sakthi no more". *தி டெக்கன் குரோனிக்கள்*. 24 February 2015. 27 August 2020 அன்று பார்க்கப்பட்டது.
2. ↑  "Mana Kanakku Songs: Mana Kanakku MP3 Tamil Songs by M. S. Viswanathan Online Free on Gaana.com" (ஆங்கிலம்). 2021-12-14 அன்று பார்க்கப்பட்டது.
**மந்துவா வீடுகள்** (*Manduva Logili*) என்பவை இந்தியாவின் ஆந்திரப் பிரதேச மாநிலத்தில் உள்ள பாரம்பரிய வீட்டுவகையாகும். இவை பல அறைகளுடன் பெரியதாக பெரிய கூட்டுக் குடும்பத்துக்கு ஏற்றதாக, 1950 மற்றும் 1960 காலகட்டத்திற்கு முன் கட்டப்பட்ட வீடுகள் ஆகும். இவ்வகை வீடுகள் ஆந்திராவின் கிழக்கு கோதாவரி , மேற்கு கோதாவரி , குண்டூர் , நெல்லூர் , விசயநகர மாவட்டம் கடப்பா மாவட்டம் ஆகிய மாவட்டங்களின் கிராமப்புறங்களில் இன்றும் காணப்படுகின்றன.

கட்டுமானம்
----------

பல அறைகள் கொண்ட மிகப் பெரிய வீடுகளாக மந்துவா வீடுகள் இருந்துள்ளன. முன்புறம் வசதியான வராண்டா தேக்கு மரத் தூண்களுடன் கம்பீரத் தோற்றம் கொண்டவை. வீடுகளின் சுவர்கள் சாந்துமண் கொண்டோ அல்லது சுட்ட செங்கற்கள் கொண்டோ கட்டப்பட்டுள்ளன. வீட்டின் கூரைகள் அமைக்க ரோஸ்வுட், தேக்கு மரம் ஆகியவற்றை உத்திரங்களாக பயன்படுத்தி. அதன்மேல் சிவப்பு ஓடுகள் வேயப்பட்டுள்ளன. வராண்டாவைத் தாண்டியதும் வீட்டின் உள்ளே நடுவில் விசாலமான வரவேற்பறை (முற்றம்) அதை ஒட்டி நான்கு திசைகளிலும் பலவகையான பல விசாலமான அறைகள் இருக்கும். வீட்டின் கூரையைப் பல இராட்சத மரத் தூண்கள் தாங்கி நிற்கும். மையத்தில் உள்ள வரவேற்பறையில் காற்று, ஒளி ஆகியவை வர வசதியாக கூரை வேயப்படாமல் இருக்கும். மழைக்காலத்தில் முற்றத்தில் நீர் விழும் இடத்தில் தொட்டி அமைக்கப்பட்டிருக்கும். அதிலிருந்து நீர் வெளியேற வடிகால் வசதி செய்யப்பட்டிருக்கும். சில மந்துவா வீடுகளில் திறந்த முற்றம் இருக்காது. அதற்கு பதில் மையத்தில் வழியும் நீரை வெளியேற்ற குழாய் அமைக்கப்பட்டிருக்கும்.

பராமரிப்பு
----------

மந்துவா வீடுகள் அடிக்கடி கறையான்களால் பாதிக்கப்படுகின்றன இதனால் இந்த வீடுகளைப் பராமரிக்க நிறைய செலவு செய்ய வேண்டியதாகிறது. மேலும் காடுகள் தொடர்பான சட்டங்களில் உள்ள இறுக்கத்தினால், மந்துவா வீடுகளின் சிறப்பு அம்சமான பிரம்மாண்டமான மரத்தூண்கள் கிடைப்பது கிட்டத்தட்ட சாத்தியமற்றதாக உள்ளது.

தற்போதைய நிலை
-------------

இன்றைய காலகட்டத்தில் நகரமயமாதல் கூட்டுக் குடும்ப சிதைவு ஆகியவற்றால் மாந்துவா வீடுகள் உருவாக்கப்படுவது குறைந்து வருகின்றன. ஆனால் இம்மாதிரியான வீடுகளின் மாதிரியாக கொண்ட வீடுகள் உருவாக்கப்படுகின்றன.﻿﻿﻿﻿﻿﻿

குறிப்புகள்
-----------

1. ↑
2. ↑  "மரபு இல்லங்கள்: பழமையின் கம்பீரம் - மந்துவா வீடுகள்". தி இந்து (தமிழ்). 30 சனவரி 2016. 9 ஏப்ரல் 2016 அன்று பார்க்கப்பட்டது.
**குளோரியா பிரான்செசு ஸ்டுவர்ட்** (*Gloria Frances Stuart*, சூலை 4, 1910 – செப்டம்பர் 26, 2010) அமெரிக்க நடிகை ஆவார். 1932 ஆம் ஆண்டில் இருந்து ஹாலிவுட் திரைப்படங்களில் நடித்துப் புகழ் பெற்ற இவர் மேடை நாடகங்கள், தொலைக்காட்சி நாடகங்களிலும் தோன்றி நடித்தவர். இவர் *தி இன்விசிபிள் மான்* (1933), *ஹியர் கம்ஸ் த நேவி* (1934) போன்ற திரைப்படங்களில் நடித்தமைக்காகப் பெரிதும் பாராட்டப்பட்டவர்.

1930களில் ஹாலிவுடின் முக்கிய நடிகையாக தோன்றி நடிக்க ஆரம்பித்தார். 1932 முதல் 1939 வரை 42 படங்களில் இவர் நடித்திருந்தார். 1946 ஆம் ஆண்டில் இவர் அதிகாரபூர்வமாக இளைப்பாறினார். பின்னர் இவர் 1997 ஆம் ஆண்டில் வெளியிடப்பட்ட ஜேம்ஸ் கேமரனின் *டைட்டானிக்* திரைப்படத்தில் பேரழிவில் இருந்து தப்பிய ஓல்ட் ரோஸ் என்ற பாத்திரத்திலும், நிகழ்ச்சியுரையாளராகவும் நடித்திருந்தார். இத்திரைப்படத்தில் நடித்தமைக்காக இவரது 87வது வயதில் ஆஸ்கார் விருதுக்கு பரிந்துரைக்கப்பட்டார். ஆஸ்கார் விருதுக்காகப் பரிந்துரைக்கப்பட்ட வயதில் கூடியவர் இவரே ஆவார்.

2000 ஆம் ஆண்டில் பீப்பில்ஸ் மகசீன் என்ற இதழ் இவரை உலகின் 50 அழகான நபர்களில் ஒருவராகத் தேர்ந்தெடுத்திருந்தது.

மறைவு
-----

குளோரியா ஸ்டுவர்ட் 2010, செப்டம்பர் 26 ஞாயிற்றுக்கிழமை தனது வீட்டில் 100வது அகவையில் காலமானார். குளோரியா இறப்பதற்கு முன் ஐந்து ஆண்டுகளாக நுரையீரல் புற்றுநோயினால் பாதிக்கப்பட்டிருந்தார்.

மேற்கோள்கள்
-----------

1. ↑  McLellan, Dennis (2010-09-27). "Gloria Stuart, 'Titanic' actress, dies at 100". *Los Angeles Times* (Tribune Company).. பார்த்த நாள்: 2010-09-27.
2. ↑  "'Titanic' actress Gloria Stuart dies at 100". *Los Angeles Times*. LA Times. 27 September 2010. 27 செப்டம்பர் 2010 அன்று பார்க்கப்பட்டது. Text "Ministry of Gossip "ignored (உதவி); Text "Los Angeles Times" ignored (உதவி)

வெஇ இணைப்புகள்
--------------

* இணையத் திரைப்பட தரவுத்தளத்தில் குளோரியா ஸ்டுவர்ட்
* Gloria Stuart of 'Titanic' fame dies at age 100
[*தொடர்பிழந்த இணைப்பு*]
* Gloria Stuart's Death Announcement (YouTube)
**தகர்க்காவின் இசுபிங்சு** என்பது, பண்டை எகிப்தின் 25வது வம்சத்தைச் (ஏறத்தாழ கிமு 747-656) சேர்ந்த நூபிய பாரோவான தகர்க்காவின் தலையைக் கொண்ட கருங்கல்லாலான "இசுபிங்சு" சிலை ஆகும். "தகர்க்காவின் இசுபிங்சு" தற்போது பிரித்தானிய அருங்காட்சியகத்தில் உள்ளது.

சிலை
----

"இசுபிங்சு"கள் மனிதத் தலையையும் விலங்கு உடலையும் கொண்ட உருவங்கள். "தகர்க்காவின் இசுபிங்சு" பாரோவான தகர்க்காவின் பெரும் அதிகாரத்தை வெளிப்படுத்துவதாக உள்ளது. இதன் தலையணியின் முன் பக்கத்தில் "யுரீயசு" எனப்படும் இரட்டை நாகத் தலைகள் உள்ளன. இது பண்டை எகிப்தில் அரச பதவிக்கு உரிய சின்னம். "இசுபிங்சின்" மார்பணியில் தகர்க்காவின் பெயர் பொறிக்கப்பட்டு உள்ளது. இச்சிலை, குஷ் காலக் கலையின் தலை சிறந்த எடுத்துக்காட்டுகளுள் ஒன்று.

இச்சிலை, நூபியாவின் (தற்போதைய சூடான்) காவாவில் உள்ள அமுன் கோயிலின் தென்கிழக்குப் பகுதிக்குக் கிழக்கில் காணப்படும் "T" கோவில் பகுதியில் அகழ்ந்து எடுக்கப்பட்டது. 1930களில் ஆக்சுபோர்டு பல்கலைக்கழகத் தொல்லியல் குழுவினர் நடத்திய அகழ்வாய்வின் போதே இது கிடைத்தது. இந்தக் கற்கோயில் கிமு 683ல் தகர்க்காவினால் தொடங்கப்பட்டது. 

பிரித்தானிய அருங்காட்சியகத்தில் உள்ள முக்கியமான தொல்பொருட்களில் ஒன்றான இது, பிபிசி வானொலியில் ஒலிபரப்பான "100 பொருட்களில் உலக வரலாறு" என்னும் தொடரில் 22வது பொருளாக இடம்பெற்றது.

குறிப்புகள்
-----------

1. 1 2  "Sphinx of Taharqo". British Museum. 2011-12-03 அன்று மூலம் பரணிடப்பட்டது. 2011-12-16 அன்று பார்க்கப்பட்டது.
2. 1 2  "A History of the World - Object : Sphinx of Taharqo". BBC. 2011-06-11. 2011-12-16 அன்று பார்க்கப்பட்டது.

இவற்றையும் பார்க்கவும்
----------------------

ஆட்டின் வடிவில் அரசர் தகர்க்காவைப் பாதுகாக்கும் அமுன் கடவுட் சிலைகள்

வெளியிணைப்புகள்
---------------

* இச்சிலை தொடர்பான பிரித்தானிய அருங்காட்சியக இணையத்தளப் பக்கம் பரணிடப்பட்டது 2011-12-03 at the வந்தவழி இயந்திரம்
* மேலும் விரிவாக பிரித்தானிய அருங்காட்சியக இணையத்தளப் பக்கம் பரணிடப்பட்டது 2012-10-15 at the வந்தவழி இயந்திரம்
* பிபிசி வானொலி 4'இன் *100 பொருட்களில் உலக வரலாறு* இணையத்தளத்தில் தகர்க்காவின் இசுபிங்சு பக்கம்
**கொம்பாடி தளவாய்புரம் மாரியம்மன் மற்றும் காளியம்மன் கோயில்** தமிழ்நாட்டில் தூத்துக்குடி மாவட்டம், கொம்பாடி தளவாய்புரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மாரியம்மன், காளியம்மன் சன்னதிகளும், மாரியம்மன், அக்னிமாரியம்மன், காளியம்மன், சந்தனமாரியம்மன், பார்வதியம்மன், சிவனனைந்த பெருமாள், ஈஸ்வரி, காத்தவராயன், கருப்பசாமி, சுடலை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. சித்திரை மாதம் கொடைவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஐயனாரிதனார்** புறப்பொருள் வெண்பாமாலை என்ற நூலின் ஆசிரியர் ஆவார். இவர் சேர மன்னர்களின் மரபில் தோன்றியவர். இவர் சேர மரபினராயினும் தமது நூலைத் தமிழ் வேந்தர் மூவர்க்கும் பொதுவாகவே செய்துள்ளார். ஐயனாரிதன் என்பதற்கு ஐயங்கள் தீர்க்கும் ஆசிரியர் எனப்பொருள்படும். இவர் சைவ சமயத்தைச் சார்ந்தவராயினும் திருமாலையும் உயர்வாகப் பாடியுள்ளார். தமிழ் நூல்களில் சிறந்த அறிவு படைத்தவர். தொல்காப்பியர் முதலிய பன்னிருவரால் செய்யப்பட்டது எனப்படும் பன்னிரு படலத்தை நன்கு உணர்ந்தவர். 

இவர் அரச மரபினராதலின் புறத்திணை ஒழுக்கத்தில் நன்கு ஈடுபாடு உடையவராய் அதனை நன்கு ஆய்ந்து உலக மக்கட்கு அவை விளங்கும் வண்ணம் வெண்பாவால் எடுத்துக்காட்டினைத் தந்து 'வெண்பாவின் வரிசை' எனும் பொருள் தரும்படியான புறப்பொருள் வெண்பாமாலை என்ற நூலினை இயற்றினார். இவரது வெண்பாக்களின் மூலம் 'இவர் சகுனத்தில் நம்பிக்கை உடையவர்; தெய்வப்பற்றுள்ளவர்; சிறந்த மறப்பண்பு உள்ளவர்; சிறந்த உவமைகளைக் கையாளுபவர்; அறநெறிகள் அறிந்தவர்' எனபவற்றை அறியலாம். இவரது காலம் கி.பி. ஒன்பதாம் நூற்றாண்டு.

மேற்கோள்
--------

1. ↑  சேரர் பரம்பரையினராகிய ஐயனாரிதனார் அருளிச்செய்த புறப்பொருள் வெண்பாமாலை, மூலமும், சாமுண்டி தேவநாயகர் இயற்றிய உரையும், டாக்டர். உ. வே. சாமிநாதையர் தொகுப்பு, S. கலியாண சுந்தரையர் பதிப்பு, ஐந்தாம் பதிப்பு, 1942, உ. வே. சா. முன்னுரை, நான் 23-12-1934, பக்கம் 2-4

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஆசிரியர்:ஐயனாரிதனார்** |
**மனசே மௌனமா** (Manase mounama) 2007 ஆம் ஆண்டு ஆர். செந்தமிழ் அரசு இயக்கத்தில், புதுமுகங்கள் ரவிகாந்த், எஸ். டி. தமிழரசன், சன்யா மற்றும் ராஜு பிரஷாந்த் நடிப்பில், நாகா இசையில் வெளியான தமிழ் திரைப்படம்.

கதைச்சுருக்கம்
--------------

அருண் (ரவிகாந்த்), தமிழரசன் (ராஜு பிரசாந்த்) மற்றும் கவிதா (சன்யா) ஆகியோர் மருத்துவக் கல்லூரி மாணவர்கள். அருண் நன்றாக படிக்கும் மாணவன். அரசியல்வாதி ஆதியின் (ராசன் பி. தேவ்) மகனான தமிழரசன் மற்ற மாணவர்களுக்கு இடையூறு செய்யும் மோசமான வழக்கமுடையவன். கவிதா அருணிடம் தன் காதலைச் சொல்கிறாள். தனக்கு காதல் மீது நம்பிக்கையில்லை என்று அவள் காதலை ஏற்க மறுக்கிறான் அருண்.

அந்தக் கல்லூரி மாணவர் தலைவனைத் தேர்வு செய்வதற்கான தேர்தல் அறிவிக்கப்படுகிறது. கடந்த இரண்டு வருடங்களாக மாணவர் தலைவராக இருந்த தமிழரசனை எதிர்த்து அருண் போட்டியிட்டு வெற்றி பெறுகிறான். எனவே தன் தந்தையிடம் அடியாளாக இருக்கும் தனாவின் (எஸ். டி. தமிழரசன்) மூலம் அருணைக் கொல்ல ஏற்பாடு செய்கிறான் தமிழரசன். அருணைக் கொல்லச் செல்லும்போது விபத்தில் சிக்கும் தனாவை மருத்துவமனையில் சேர்த்துக் காப்பாற்றுகிறான் அருண். அதன்பின் மனம் திருந்தி வாழ முடிவுசெய்கிறான் தனா.

தனா தன்னை விட்டுச்சென்று நல்லவனாக வாழ்வதைப் பொறுக்காமல் ஆதி, தனா செய்யாத கொலைக்காக அவன்மீது குற்றம்சாட்டி சிறையிலடைக்கிறார். அருணின் உதவியால் விடுதலையாகும் தனா அருணின் குடும்பத்தில் ஒருவனாகிறான். கவிதாவின் காதலை ஏற்றுக்கொள்ளும் அருணுக்கும் கவிதாவிற்கும் திருமண ஏற்பாடு நடக்கிறது. அருணுடன் தனாவைக் காணும் கவிதாவின் சகோதரி கௌரி (தேவதர்ஷினி) தன் காதலனைக் கொன்ற தனாவின் நண்பனான அருணுக்கும் தன் தங்கைக்கும் திருமணம் நடப்பதைத் தடுக்கிறார். ஆதி அருண் மற்றும் தனாவைக் கொல்வதற்கு திட்டமிடுகிறார். அதன்பின் நடப்பது மீதிக்கதை.

நடிகர்கள்
---------

* ரவிகாந்த் - அருண்
* எஸ். டி. தமிழரசன் - தனா
* சன்யா - கவிதா
* ராஜு பிரஷாந்த் - தமிழரசன்
* ஆர். சுந்தர்ராஜன் - அருண் தந்தை
* வினு சக்ரவர்த்தி - கவிதாவின் தாத்தா
* ராசன் பி. தேவ் - ஆதி
* நந்திதா ஜெனிபர் - ஜோதி
* பல்லவி - ஜானகி
* ஒய். விஜயா - கவிதாவின் பாட்டி
* தேவதர்ஷினி - கௌரி
* அனு மோகன் - ஆஞ்சநேயா
* புவனேஸ்வரி
* சிசர் மனோகர்
* மேகா - வைதேகி

இசை
---

படத்தின் இசையமைப்பாளர் நாகா. பாடலாசிரியர்கள் பொன்னடியான், பா. விஜய் மற்றும் கலைக்குமார்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | அச்சுத அழகே | ஹரிஹரன், சாதனாசர்கம் | 4:59 |
| 2 | கலசு கலசு | திப்பு, அனுராதா ஸ்ரீராம் | 4:48 |
| 3 | கண்ணன் என்னும் | மது பாலகிருஷ்ணன், சியாமளா கோபாலன், சுவர்ணலதா | 5:37 |
| 4 | பல்லக்கு | மாணிக்க விநாயகம் | 4:31 |
| 5 | விண்ணுக்கு பாலம் | சங்கர் மகாதேவன் | 4:09 |

மேற்கோள்கள்
-----------

1. ↑  "மனசே மௌனமா".
2. ↑  "பாடல்கள்". 2019-03-24 அன்று மூலம் பரணிடப்பட்டது. 2019-03-24 அன்று பார்க்கப்பட்டது.
3. ↑  "பாடல்கள்".
4. ↑  "பாடல்கள்".

வெளி இணைப்புகள்
---------------

* மனசே மௌனமா
**ஐயர்** (அல்லது **அய்யர்**, **சாஸ்திரி**, **சர்மா**, **பட்டர்**) என்றழைக்கப்படுவோர் தமிழ் மொழியைத் தாய் மொழியாகக் கொண்டவர்களும், பெரும்பாலும் ஆதிசங்கரரின் அத்வைதத் தத்துவத்தைக் கடைப்பிடிப்பவர்களுமான பிராமணர்கள் ஆவர். தமிழகத்தைப் பூர்வீகமாகக் கொண்டுள்ள இவர்கள், பெரும்பாலும் தமிழகத்தில் வசிக்கின்றனர். மேலும் கருநாடகா, ஆந்திரா, கேரளா ஆகிய பகுதிகளிலும் குறிப்பிடத்தக்க அளவில் வாழுகின்றனர். தமிழகத்தில் வாழும் தெலுங்கு மொழியைத் தாய்மொழியாகக் கொண்ட ஸ்மார்த்தப் பிராமணர்களும் **ஐயர்** பட்டம் தரிக்கின்றனர்.

ஐயர் என்ற பெயர் இடைக்காலத்தில் தமிழகத்தில் உள்ள வெவ்வேறு பிராமண சமூகங்கள் ஒன்றுபட்ட சமுதாயமாகிய பொழுது உருவாகியது. அவர்களில் இருந்து விலகிய வைஷ்ணவத்தின் சம்பிரதாயங்களை கடைப்பிடிப்போரை ஐயங்கார் என்று அழைக்கிறோம். ஐயர்கள் தங்களின் பணிகளுக்கு ஏற்ப வெவ்வேறு உபகுழுக்களாக பிரிந்துள்ளனர். அவர்கள் கோத்திரம், வேதம் என்பதின் வகையிலும் பகுக்கப்பட்டுள்ளனர்.

சொற்பிறப்பியல்
--------------

*ஐயர்* என்ற சொல் அய்யா - கரு என்ற தலைப்பிலிருந்து உருவானதாகும். இது அய்யருவாக மாறியது இது பெரும்பாலும் மரியாதைக்குரிய நபர்களை அழைக்க தமிழர்களால் பயன்படுத்தப்படும் பெயராகும். *அய்யா* என்ற வார்த்தையின் சொற்பிறப்பியல் பல உள்ளன. பொதுவாக இது ஒரு மூத்த சகோதரரைக் குறிக்கும், இது முதனிலைத் திராவிட மொழி வார்த்தையிலிருந்து பெறப்பட்டதாக கருதப்படுகிறது. இது தமிழ், தெலுங்கு மற்றும் மலையாள மொழிகளில் பயன்படுத்தப்படுகிறது. மற்றொரு சொற்பிறப்பியல் படி "அய்யா" என்ற சொல் ஆரிய என்ற சமசுகிருத வார்த்தையின் பிராகிருதம் பதிப்பாகும். இது சமசுகிருதத்தில் உன்னதமானது என்று பொருளாகும்.

முன்னொரு காலத்தில், ஐயர்களை *அந்தணர்* அல்லது *பார்ப்பனர்* என்றும் அழைக்கப்பட்டனர். சமீபத்திய காலம் வரை, கேரள ஐயர்களை *பட்டர்கள்* என்று அழைக்கப்பட்டனர்.

பிரிவுகள்
---------

ஐயர் சமுகத்தில் பல பிரிவுகள் உள்ளன.

* வடமா
* வாத்திமா
* சோழியர்
* பிரகச்சரணம்
* அஷ்டசகஸ்ரம்
* குருக்கள்
* பிரதமசாகி
* முக்கானி
* தீட்சிதர்
* காணியாளர்

மேற்கோள்கள்
-----------

1. ↑   *Encyclopædia Britannica, śāstrī*. .
2. ↑  Pillai, Jaya Kothai (1972). *Educational System of the Ancient Tamils*. Tinnevelly: South India Saiva Siddhanta Works Pub. Society. பக். 54.
3. ↑  Caṇmukam, Ce. Vai. (1967). *Naccinarkkiniyar's Conception of Phonology*. Annamalai University. பக். 212. .
4. ↑  Marr, John Ralston (1985). *The Eight Anthologies: A Study in Early Tamil Literature*. Institute of Asian Studies. பக். 114.

* Edgar Thurston, K. Rangachari (1909). "Brahmin". *Castes and Tribes of Southern India Volume I - A and B*. Madras: Government Press.
மனித முன்மூளை கீழுள்ளறை (ஐப்போத்தலாமசு) சிவப்பு வண்ணத்தில் காட்டப்பட்டுள்ளது.
**ஐப்போத்தலாமசு** அல்லது **முன்மூளை கீழுள்ளறை** (hypothalamus) என்பது பல்வேறு செயல்களைச் செய்யக்கூடிய, பல சிறிய உட்கருக்களைக் கொண்ட, மூளையின் ஒரு பகுதியாகும். அகச்சுரப்பித் தொகுதியுடன் நரம்புத் தொகுதியை கபச் சுரப்பியின் வழியாக இணைப்பது ஐப்போத்தலாமசின் முதன்மையான பணிகளில் ஒன்றாகும். ஐப்போத்தலாமசு உவளகத்தின் (முன்மூளை உள்ளறை;Thalamus) அடியில் உணர்வு மண்டலத்தின் (limbic system) ஒரு பகுதியாக அமைந்துள்ளது. ஐப்போத்தலாமசு நடுமூளையின் (diencephalon) கீழ்ப்புறப் பகுதியாக உள்ளது. அனைத்து முதுகெலும்பிகளின் மூளைகளிலும் ஐப்போத்தலாமசு உள்ளது. மனிதர்களில் ஐப்போத்தலாமசு வாதுமை அளவில் உள்ளது.

வளர்சிதைமாற்றம் போன்ற குறிப்பிட்ட உயிரியத் தொழிற்பாடுகளுக்கும், தன்னாட்சி நரம்புத்தொகுதியின் பிற செயற்பாடுகளுக்கும் ஐப்போத்தலாமசு பொறுப்பாக உள்ளது. குறிப்பிட்ட நரம்பு இயக்குநீர்களை (வெளியிடு இயக்குநீர்கள்) ஐப்போத்தலாமசு உற்பத்தி செய்து, சுரக்கிறது. இத்தகைய வெளியிடு இயக்குநீர்கள் கபச் சுரப்பி இயக்குநீர்கள் சுரப்பதைத் தூண்டவோ, தடுக்கவோ செய்கின்றன.

உடலின் வெப்ப நிலையைச் சீரமைத்தல், பசி, (பெற்றோர்) பேணுகையின் சில முக்கியமான கூறுகள், தாய்மைப்பற்றின் செயற்பாடுகள், தாகம், சோர்வு, தூக்கம், பருவ, பொழுது ஒழுங்கியல்புகள் (circadian rhythms) ஆகியவற்றை ஐப்போத்தலாமசு கட்டுப்படுத்துகிறது.

மேற்கோள்கள்
-----------

1. ↑  Dr. Boeree, C. George. "The Emotional Nervous System". *The Limbic System*. 2016-04-18 அன்று பார்க்கப்பட்டது.
2. ↑  Definition of hypothalamus - NCI Dictionary of Cancer Terms
2009-இல் காட்லின்.
**ஜஸ்டின் காட்லின்** (பிற. பிப்ரவரி 10, 1982) ஒலிம்பிக்கில் 100 மீ ஓட்டப்பந்தயத்தில் தங்கப்பதக்கம் வென்ற, ஓர் அமெரிக்க விரைவோட்ட வீரர். 100 மீ ஓட்டத்தை 9.74 நொ நேரத்தில் கடந்ததே இவரது தனிப்பட்ட சிறந்த முயற்சியாகும். உள்ளரங்க விளையாட்டுகளில் 60 மீ பந்தயங்களில் இருமுறை சாம்பியன் பட்டம் வென்றுள்ளார்.

2001-இல் ஊக்க மருந்து சோதனையில் தடை செய்யப்பட்டப் பொருள் உட்கொண்டதாகத் தெரியவரவும், தடகளப் போட்டிகளிலிருந்து இரண்டாண்டு காலத் தடை பெற்றார். மேல் முறையீட்டின் பொருட்டு தடைக்காலம் ஓராண்டாகக் குறைக்கப்பட்டது.

2006-இல் ஊக்கமருந்து சோதனையில் மீண்டும் தடை செய்யப்பட்ட மருந்தை உட்கொண்டது கண்டுபிடிக்கப்பட்டு நான்காண்டுக் காலம் தடகளத்தில் பங்கு பெற தடை செய்யப்பட்டார். இதனால் அவர் நிகழ்த்திய அப்போதைய உலகச் சாதனையான 9.77 நொ 100 மீ ஓட்டம் சாதனை பட்டியலிலிருந்து நீக்கப்பட்டது. ஆகத்து 2010 முதல் காட்லின் மீண்டும் போட்டிகளில் பங்கு பெறத் துவங்கினார். 2012 ஜூன் மாதம் நடைபெற்ற அமெரிக்க ஒலிம்பிக் சோதனைச் சுற்று ஓட்டத்தில், 9.80 நொ.நே ஓட்டத்தை நிகழ்த்தினார். முப்பது வயதுக்கு மேலான ஒருவர் ஓடிய அதி-விரைவான ஓட்டம் இதுவே ஆகும்.

2012-இல் உலக உள்ளரங்க போட்டியில் பெற்ற வெற்றியைக் கொண்டாடும் காட்லின்.
2012 லண்டன் ஒலிம்பிக்கில், 100மீ இறுதிப் பந்தயத்தைக் காட்லின் 9.79 நொடிகளில் கடந்து வெண்கலப் பதக்கம் வென்றார். இதுவரையில் நடைபெற்ற அதிவேக 100மீ பந்தயமாக இவ்வோட்டம் அமைய காட்லினும் காரணமானார். மூன்று வீரர்கள் 9.80 நொடிகளுக்கும் குறைவான நேரத்தில் 100 மீ தூரம் கடந்தது இப்பந்தயத்தின் சிறப்பாக அமைந்தது. 2014 ஜூலை 18-இல் மொனாக்கோவில் நடைபெற்ற டைமண்ட் லீக் போட்டிகளின் 200 மீ பந்தயத்தை 19.68 நொடிகளில் கடந்து வென்றதன் மூலம் உலக முன்னிலை பெற்றார்.

உசாத்துணை
---------

1. 1 2  "Justin Gatlin's profile at the IAAF site". 2011-11-12 அன்று மூலம் பரணிடப்பட்டது. 2015-12-15 அன்று பார்க்கப்பட்டது.
2. ↑  "Justin Gatlin wins 200 m in Monaco". BBC Sport. BBC Sport.. பார்த்த நாள்: 19 சூலை 2014.
**அன்னகாரன் குப்பம்** (Annakarankuppam) என்பது தமிழ்நாட்டின், கடலூர் மாவட்டத்தில் பண்ணுருட்டி வட்டத்தில் உள்ள ஒரு கிராமமாகும். இந்த கிராமம் மாவட்டத் தலைநகரான கடலூரில் இருந்து 35 கி.மீ. தொலைவும், பண்ணுருட்டியில் இருந்து 9 கி.மீ. தொலைவிலும், மாநிலத் தலைநகரான சென்னையில் இருந்து 203 கி.மீ. தொலைவிலும் உள்ளது. இந்த கிராமத்தில் உள்ள இரண்டு தெருக்களில் வாழும் குறிப்பிட்ட வகையறா மக்களின் வீடுகளில் கதவு வைக்கப்படுவதில்லை. கதவுக்கு பதில் மரத்தால் செய்த படல் கொண்டோ அல்லது துணிகொண்டோ வாசலை அடைத்துக் கொள்வதை வழக்கமாக கொண்டுள்ளனர்.

வரலாறு
------

இந்த மக்களின் முன்னோர்கள் காலத்தில் எல்லா வீட்டுக்கும் கதவு இருந்துள்ளது. ஒரு காலத்தில் இவர்களின் குடும்பக் கன்னிப் பொண் ஒருவரை ஏதோ ஒரு காரணத்தால் கதவில் வைத்து நெறித்துக் கொன்றுவிட்டனர். அதன்பிறகு ஊரில் அந்நக் கன்னிப்பெண்ணின் ஆவியால் வேண்டாத நிகழ்வுகள் ஏற்பட்டதாக மக்கள் நினைத்தனர்.

இதற்குப் பரிகாரம் கேட்டபொழுது, ‘எனக்கு ஏற்பட்ட கதி இன்னொரு பொண்ணுக்கு ஏற்படக் கூடாது. அதனால், நீங்கள் யாரும் கதவு வெத்து வீடு கட்டக்கூடாது. நானே கதவாக இருந்து காவல் காப்பேன்' என்று அந்தப் பொண்னின் ஆவி கூற, அன்றிலிருந்து வீடுகளுக்கு கதவுகள் அமைப்பதில்லை. அந்தப் பொண்ண பூவாடைக்காரி என்ற பெயரால் வணங்கிவருகின்றனர்.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
4. ↑  "Annakarankuppam".. 7 சூலை 2017 அன்று பார்க்கப்பட்டது. External link in `|publisher=` (உதவி)
5. ↑  கரு.முத்து (6 சூலை 2017). "'கதவு வெச்சு வீடு கட்டாதே..!'- கண்டிஷன் போட்ட கன்னி தெய்வம்". *செய்திக் கட்டுரை*. தி இந்து. 7 சூலை 2017 அன்று பார்க்கப்பட்டது.
**தகவல் சுதந்திரம்** அல்லது தகவலுக்கான உரிமை என்பது கருத்துவெளிப்பாடுச் சுதந்திரத்தின் நீட்சியாக அடிப்படை மனித உரிமையாக அனைத்துலக சட்டங்களால் உறுதிசெய்யப்பட்டுள்ளது. குறிப்பாக அரசுகளிடம் இருக்கும் தகவல்களைப் பெறுதல், தனிநபர் அந்தரங்கம், இணையம் ஊடாகக் தகவல் பகிர்வு ஆகியவை தொடர்பான உரையாடல்களிலும் சட்டங்களிலும் தகவல் சுதந்திரம் அல்லது உரிமை முக்கியம் பெறுகிறது.

தகவல் உரிமைச் சட்டங்கள்
-----------------------

அரசுகளிடம் இருக்கும் தகவல்களை மக்கள் பெறுவதற்கு தகவல் சுதந்திரமே சட்ட அடிப்படையாக அமைகிறது. கடந்த பத்தாண்டுகளில் பல நாடுகள் தகவல் உரிமைச் சட்டங்களை நிறைவேற்றி உள்ளன.

அந்தரங்கம் தொடர்பான உரிமைகளை உறுதி செய்யவும் தகவல் சுதந்திரம் பயன்படுகிறது. அதாவது அரசுகள் தமது தரவுத்தளங்களில் நபர்கள் பற்றி வைத்திருக்கக் கூடியத் தகவல்களைப் பெறுவதற்கும், அரசுகள் எவ்வாறான தனிநபர் பற்றிய தகவல்களைச் சேகரிக்கலாம், எவ்வாறு பயன்படுத்தலாம் என்பதைக் கட்டுப்படுத்தவும் வெளிப்படுத்தவும் தகவல் சுதந்திரம் உதவுகிறது. எ.கா யார் கைதிகளாக வைக்கப்பட்டுள்ளார்கள், அவர்கள் எவ்வாறு நடத்தப்படுகிறார்கள் போன்ற தகவல்களைப் பெறுவதற்கு, இணையப் பயன்பாடு தொடர்பான அரசுகள் என்ன தரவுகளைத் திரட்டுகின்றன என்பதை அறிவதற்குத் தகவல் சுதந்திரம் உதவுகிறது.

இணையம், தகவல் தொழில்நுட்பம்
---------------------------

இணையம் ஊடாகக் தடையின்றி தகவல்களைப் பகிர்வதற்கு அடிப்படையாக தகவல் சுதந்திரம் பார்க்கப்படுகிறது.

இவற்றையும் பார்க்க
------------------

* தகவல் பெறும் உரிமைச் சட்டம், 2005

மேற்கோள்கள்
-----------

1. ↑  "The Freedom of Information and Protection of Privacy Act and Law Enforcement" (PDF). 2012-04-16 அன்று மூலம் (PDF) பரணிடப்பட்டது. 2012-11-11 அன்று பார்க்கப்பட்டது.
**புற்றுநோயிலிருந்து மீண்டோருக்கான தேசிய நாள்** (*National Cancer Survivors Day*) என்பது ஒவ்வோர் ஆண்டும் சூன் மாதம் முதல் ஞாயிற்றுக்கிழமை கொண்டாப்படுகிறது. "புற்றுநோய் அறிகுறிக்குப் பின்னரான வாழ்க்கையை யதார்த்தமாக்கிக் காட்டுவதே" இந்நாளின் நோக்கமாகும். ஐக்கிய அமெரிக்காவிலேயே இந்நாள் முக்கியமாகக் கொண்டாடப்பட்டு வந்தாலும், புற்றுநோயிலிருந்து மீண்டோருக்கான தேசிய நாள் நிறுவனம் பல உலக நாடுகளிலும் இந்நாளின் முக்கியத்துவத்தை வலியுறுத்தி வருகிறது.

இந்நாள் 1988 ஆம் ஆண்டு சூன் 5 முதல் கடைபிடிக்கப்படுகின்றது. மெரில் கேசுடிங்சு என்பவர் நியூ மெக்சிக்கோ, ஆல்புகெர்க்கி நகரத்தில் 1987 நவம்பர் 20 இல் நடைபெற்ற புற்றுநோயை எதிர்த்து வாழ்பவர்களின் மாநாட்டில் இக்கருத்தை முதன் முதலில் வெளியிட்டார். புற்றை வென்று வாழமுடியும் என்கிற நம்பிக்கையினை கொடுக்க இது உதவும். முன்பு புற்றுநோய் என்றாலே மரணம் தான் முடிவு என்ற நிலை இன்று முற்றிலும் மாறிவிட்டது. இன்று இந்நோயினை ஆரம்பநிலையிலேயே கண்டுகொண்டால் முற்றிலும் குணப்படுத்தமுடியும் என்ற நிலை உருவாகியுள்ளது. இதற்கு முக்கிய காரணம் நவீன கருவிகளும் மிகுந்த ஆய்வுகளினால் கண்டுபிடிக்கப்பட்ட மருந்துகளுமே ஆகும்.

மேற்கோள்கள்
-----------

1. ↑  "The Official Website: National Cancer Survivors Day." National Cancer Survivors Day: A Celebration of Life. 2008. The National Cancer Survivors Day Foundation. 30 June 2008 <>.
2. ↑  "Origin of National Cancer Survivors Day." National Cancer Survivors Day. COPING magazine. 30 June 2008 <>.

* தி இந்து தமிழ் 5.6.16

வெளி இணைப்புகள்
---------------

* அதிகாரபூர்வ இணையதளம்
### வகைப்பாடு

தாவரவியல் பெயர் : *டேவிடியா இன்வாலு கிரேட்டா*
 (Davidia Involucrate)

குடும்பம் : டேவிடியேசியீ 
 (Davidiaceae)

புறா மரம்

### இதரப் பெயர்கள்

1. ஆவிமரம் (Ghost Tree)
2. கைகுட்டை மரம் (Pockethand Kerchief Tree)

### மரத்தின் அமைவு

இம்மரத்தைப் பற்றி சீனாவின் இயற்கையாளரும் பிரஞ்சு மிசினினரியுமான அர்மண்ட் டேவிட் என்பவர் முதன் முதலில் விளக்கினார். இதனால் இதற்கு இவர் பெயர் இணைக்கப்பட்டுள்ளது.

டேவிடியா இன்வாலு கிரேட்டா
இது 50 முதல் 70 அடி உயரம் வளரக் கூடியது. கூம்பு வடிவில் இருக்கும். இதனுடைய இலைகள் இதய வடிவில் உள்ளது. இம்மரத்தில் உள்ள பூக்கள் அனைவரையும் கவரும் விதத்தில் உள்ளது. உருண்டையான மலர் கொத்தில் ஆண் பூக்கள் பலவும், ஒன்றிலிருந்து பல இருபால் பூக்களும் உள்ளன. இதன் அடியில் இரண்டு பூவடிச் செதில் இலைகள் சந்தன வெள்ளை நிறத்தில் தொங்கிக் கொண்டிருக்கும். இது 15 செ.மீ. நீளத்திற்கு ஒன்று பெரியதும் மற்றும் சிறியதுமாக இருக்கும். இது பார்ப்பதற்கு பச்சை இலைகளின் இடையே புறா உட்கார்ந்து இருப்பது போல தெரியும் இதனால் இதற்கு புறா மரம் என்று பெயர் வந்தது.
இதனுடையே கனி, பூ முடிந்தவுடன் வரும். இலைகள் கொட்டிவிடும். விதை கல்போன்று இருக்கும்.

### காணப்படும் பகுதிகள்

இது மேற்கு சீனாவில் வளர்கிறது

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**இசுலாமிய புத்தாண்டு**  அல்லது **ஹிஜ்ரி புத்தாண்டு**  (Islamic New Year ) (அரபு மொழி: رأس السنة الهجرية‎) இசுலாமிய நாட்காட்டியில் ஆண்டு தொடக்கத்தை குறிக்கும் நாள் ஆகும்.இசுலாமிய நாட்காட்டியின் முதல் மாதமான முகரம் மாதத்தின் முதல் நாள் இசுலாமியப் புத்தாண்டாக அனுசரிக்கப்படுகிறது.

வரலாறு
------

கி.பி. 622 இல் இசுலாமிய இறைதூதர் முகம்மது நபி அவர்கள் சவூதி அரேபியாவில் உள்ள மக்காவிலிருந்து மதீனாவிற்கு இடம் பெயர்ந்த நிகழ்ச்சி அரபு மொழியில் *ஹிஜிரத்* எனப்படும். அந்த ஆண்டே முதல் இசுலாமியத் புத்தாண்டு ஆகும்.

கணக்கீடுகள்
-----------

சில இசுலாமியர்கள் நிலவை உள்ளூரில் நேரடியாக பார்த்து புதிய மாதத்தினைத் தீர்மானிக்கின்றனர். எனவே புதிய ஆண்டும் இதனடிப்படையில் தீர்மானிக்கப்படுகிறது.
சவுதி அரேபியா உட்பட பெரும்பாலான இசுலாமிய நாடுகளில்,வானியல் கணக்கீடுகள் பின்பற்றி இசுலாமிய நாட்காட்டியில் எதிர்கால தேதிகள் தீர்மானிக்க படுகின்றன. புதிய ஆண்டும் இதனடிப்படையில் தீர்மானிக்கப்படுகிறது.

நாள் ஆரம்ப நேரம்
----------------

இசுலாமிய நாட்காட்டியில் நாள் சூரியன் மறையும் நேரம் அல்லது நிலவு தோன்றும் நேரம் என வரையறுக்கப்படுகிறது.

கிரிகோரியன் நாட்காட்டி ஒப்பீடு
------------------------------

இசுலாமிய நாட்காட்டி சந்திர ஆண்டின் படி கணக்கிடப்படுகிறது. கிரிகோரியன் நாட்காட்டி சூரிய ஆண்டின் படி கணக்கிடப்படுகிறது. எனவே இசுலாமிய ஆண்டு கிரிகோரியன் ஆண்டை விட பன்னிரெண்டு நாட்கள் குறைவாக இருப்பதால், இஸ்லாமிய புத்தாண்டு ஒவ்வொரு ஆண்டும் கிரிகோரியன் நாட்காட்டியில் அதே நாளில் வரவில்லை.

கிரிகோரியன் நாட்காட்டியின்படி பின்வரும் தேதிகளில் இஸ்லாமிய புத்தாண்டு ஒத்திருக்கும்: 

| இசுலாமிய ஆண்டு | கிரிகோரியன் தேதி |
| --- | --- |
| 1430 இ.நா | 29 திசம்பர் 2008 |
| 1431 இ.நா | 18 திசம்பர் 2009 |
| 1432 இ.நா | 7 திசம்பர் 2010 |
| 1433 இ.நா | 26 நவம்பர் 2011 |
| 1434 இ.நா | 15 நவம்பர் 2012 |
| 1435 இ.நா | 4 நவம்பர் 2013 |
| 1436 இ.நா | 25 அக்டோபர் 2014 |
| 1437 இ.நா | 14 அக்டோபர் 2015 |
| 1438 இ.நா | 3 அக்டோபர் 2016 |
| 1439 இ.நா | 22 செப்டம்பர் 2017 |

மேற்கோள்கள்
-----------

1. ↑  ஹிஜ்ரி புத்தாண்டு சிறப்புக் கட்டுரை: மக்காவை ஏன் துறந்தார்?﻿ 
[*தொடர்பிழந்த இணைப்பு*] தமிழ் இந்து, 6 அக்டோபர் 2016.
2. ↑  "Islamic Crescents' Observation Project". 2018-11-12 அன்று மூலம் பரணிடப்பட்டது. 2017-01-04 அன்று பார்க்கப்பட்டது.
3. ↑  "Islamic Crescents' Observation Project: Saudi Dating System". 2010-10-30 அன்று மூலம் பரணிடப்பட்டது. 2017-01-04 அன்று பார்க்கப்பட்டது.

வெளி இணைப்புகள்
---------------

* ஹிஜிரி மற்றும் கிரிகோரியன் நாட்காட்டியில், தேதி மாற்றக் கணக்கீடு on islamicfinder.org
* இசுலாமிய புத்தாண்டு (BBC)
**ஜஸ்டின் பிரபாகரன் (Justin Prabhakaran )** என்பவர் ஒரு இந்திய திரைப்பட இசையமைப்பாளர், பாடகர், பாடலாசிரியர் ஆவார். இவர் தமிழ்த் திரைப்படமான 2014 இல் வெளியான பண்ணையாரும் பத்மினியும் படத்தில் இசையமைப்பாளராக அறிமுகமானார்.

வாழ்க்கை
--------

ஜஸ்டின் பிரபாகரன் மதுரையில் பிறந்தவர். மதுரையில் கிருத்தவ தேவாலயம் ஒன்றில் இரவில் இவரின் தந்தை வேலை செய்யும்போது சிறுவனான ஜஸ்டீன் பிரபாகரன் தேவாலயத்தில் இருக்கும் இசைக் கருவிகளை ஆவலாக இசைத்துப் பார்க்க ஆரம்பித்தார். தொடர்ந்து மற்றவர்கள் இசைப்பதை கவனித்துச் சந்தேகம் கேட்டுத் தெளிந்து கீபோர்டு, கித்தார் என வெவ்வேறு இசைக் கருவிகளைத் தானாகப் பயின்றார். இசைக் கல்லூரியில் சேர்ந்து படிக்க ஆசைப்பட்டவரால் குடும்பச் சூழலால் முடியவில்லை. ஆகவே மதுரையில் இருக்கும் அமெரிக்கன் கல்லூரியில் பி.எஸ்சி. விலங்கியல் படிப்பில்சேர்ந்தார். கல்லூரி நண்பர்களுடன் சேர்ந்து ‘லிவ்விங் ஃபாஸில்ஸ்’ இசை பேண்டை ஆரம்பித்தார். பிரபல தொலைக்காட்சி இசை நிகழ்ச்சி ஒன்றில் 2004-ல் சொந்தப் பாடல்களை பேண்டுடன் இசைத்தபோது பாராட்டும் பரிசும் கிடைத்தன. படிப்பு முடியும் தறுவாயில் சிவப்பதிகாரம் படப்பிடிப்பு மதுரை அமெரிக்கன் கல்லூரி வளாகத்தில் நடந்தது. அப்போது ஒளிப்பதிவாளர் கோபிநாத்தைச் சந்தித்து சினிமாவில் இசையமைக்கும் ஆர்வத்தை வெளிப்படுத்தினார். கோபிநாத்தின் அறிவுரையின் காரணமாக சென்னை எம்.ஜி.ஆர். திரைப்படக் கல்லூரியில் ஒலிப் பொறியியல் பிரிவில் சேர்ந்தார்.

பணிகள்
------

திரைப்படக் கல்லூரியில் படிப்பை முடித்தப்பின் நண்பர்கள் இயக்கிய 55 குறும்படங்களுக்கு இசையமைத்தார். இயக்குநர் அருண்குமாரின் குறும்படங்களுக்கு இசையமைத்து கலைஞர் தொலைக்காட்சியின் நாளைய இயக்குநர் நிகழ்ச்சியில் பங்கேற்றார். இரு பகுதிகளில் சிறந்த குறும்பட இசையமைப்பாளராக தேர்ந்தெடுக்கப்பட்டார். ஹாரிஸ் ஜெயராஜிடம் துணை சவுண்ட் இன்ஜினீயராகச் சேர்ந்து கோ படம் தொடங்கி 12 படங்களில் வேலை பார்த்தார். குறும்படமாக வெளிவந்த பண்ணையாரும் பத்மினியும் படத்தைத் திரைப்படமாக்கும் வாய்ப்பு அருண் குமாரோடு சேர்த்து ஜஸ்டினுக்கும் கிடைத்தது.

இசையப் பணிகள்
-------------

இசையமைப்பாளராக

| ஆண்டு | படம் | மொழி | குறிப்பு |
| --- | --- | --- | --- |
| 2014 | *பண்ணையாரும் பத்மினியும்* | தமிழ் |
| 2015 | ஆரஞ்சு மிட்டாய் | தமிழ் |
| 2015 | *குஞ்சிராமாயணம்* | மலையாளம் |
| 2015 | ஒரு நாள் கூத்து | தமிழ் |
| 2016 | உள்குத்து | தமிழ் | தயாரிப்பில்  |
| 2016 | ராஜா மந்திரி | தமிழ் |
| 2018 | காலக்கூத்து | தமிழ் |

பாடகராக

| பாடல் | படம் |
| --- | --- |
| பேசுரேன் பேசுரேன் | *பண்ணையாரும் பத்மினியும்* |

பாடலாசிரியராக

| பாடல் | படம் |
| --- | --- |
| எங்க ஊரு
வண்டி | *பண்ணையாரும் பத்மினியும்* |
| *காதல்*
வந்துச்சோ
 | *பண்ணையாரும் பத்மினியும்* |
| ஆரோரோ | *பண்ணையாரும் பத்மினியும்* |
| பாராய் | *பண்ணையாரும் பத்மினியும்* |
| தீராதே
ஆசைகள் | *ஆரஞ்சு மிட்டாய்*
 |
| பம்பரம் | *ராஜா மந்திரி*
 |
| *கவுளி பிளவுரி* | *ராஜா மந்திரி*
 |

மேற்கோள்கள்
-----------

1. ↑  "Pannaiyarum Padminiyum Music Review". Indiaglitz. Dec 10, 2013. ஜனவரி 24, 2013 அன்று மூலம் பரணிடப்பட்டது. ஜூன் 20, 2016 அன்று பார்க்கப்பட்டது.
2. ↑  "Pannaiyarum Padminiyum Music Review". Behindwoods. Nov 22, 2013.
3. ↑  Jyothsna. "Music Director Justin Prabhakaran Interview". Behindwoods. Jan 30, 2015 அன்று பார்க்கப்பட்டது.
4. ↑  T. Saravanan (Jul 4, 2013). "The RISING musicians". The Hindu.
5. ↑  "'Thirudan Police' team's 'Ulkuthu'". Indiaglitz. Jan 30, 2015.
ஊடுகதிர்ச் சிகிச்சைக்காக தயார்படுத்தப்படும் ஒரு புற்று நோயாளி
**புற்றுக் கூற்றளவு** (*tumour lethal dose*) என்பது புற்று நோய் கண்ட திசுக்களுக்கு கூற்றாய் (இறப்பதற்காய்) அமையும் கதிர் ஏற்பளவாகும். புற்று நோய் திசுக்களை முற்றும் அழிக்க சுமார் 60 முதல் 80 கிரே கதிர் ஏற்பளவு தேவைப்படும். புற்று கட்டிகளை அழிப்பதையும், நோயாளிகளின் வாழ்க்கைத் தரத்தினை உயர்த்துவதையும், அவர்களுடைய வாழ்நாட்களை அதிகப்படுத்துவதையும் குறிகோள்களாகக் கொண்டுள்ள அதேசமயம், புற்று வளரும் நல்ல திசுக்களை கதிர்வீச்சின் தீய விளைவுகளிலிருந்து பாதுகாக்க வேண்டியதும் அவசியமாகிறது. எனவே, புற்று செல்களுக்கு அதிக அளவு கதிர்வீச்சை அளிக்கக்கூடிய, ஆனால் சுற்றியுள்ள ஆரோக்கியமான திசுக்களை கதிர்வீச்சிலிருந்து பாதுகாக்கும், உயர்தர கருவிகள் பயன்படுத்தப்படுகின்றன.

கூற்றளவு 50/30
--------------

கூற்றளவு 50/30 (lethal dose 50/30, **LD-50/30**) என்பது சோதனைக்காக எடுத்துக் கொண்ட ஒரு தொகுதி சிற்றுயிரிகளில் (எலி, முயல் போன்றனவற்றில்) 30 நாட்களில் 50 விழுக்காடு இறப்பதற்குத் தேவையான ஏற்பளவினைக் குறிக்கும். LD50/30 அல்லது LD50/60 போன்ற அளவுகள் சிகிச்சை எதுவுமில்லாமல் 30 அல்லது 60 நாட்களில் 50% இறப்பதற்குத் தேவையான ஏற்பளவினைக் குறிக்கும். 60 நாட்களுக்கு மேல் உயிருடன் இருக்கும் உயிரினங்கள் உயிர்வாழும் சாத்தியக்கூறுகள் இருப்பதால் இவ்வளவுகள் உடநல இயற்பியலில் பயன்படுத்தப்படுகிறது. ஒவ்வொரு உயிரினத்திற்கும் கூற்றளவு மாறுபடும். கதிர்வீச்சின் தாக்கம் ஒவ்வொரு உயிரினத்திலும் எவ்வாறுள்ளது என அறிய இது உதவுகிறது.

பொதுவாக LD 50/30 இன் அளவு 400 முதல் 450 ரெம் (4 முதல் 5 சீவெர்ட்) ஆக இருக்கும். LD 50/60 அண்ணளவாக 2.5 முதல் 3 கிரே ஆகும்.

சில உயிரினங்களுக்கு கூற்றளவு 50/30
----------------------------------

* குரங்கு 5 கிரே
* மனிதன் 4--6 கிரே
* எலி 6--7 கிரே
* தவளை 7 கிரே
* ஆமை 15 கிரே
* நத்தை 100 கிரே
* அமீபா 1000 கிரே

குறைகூற்றளவு
------------

புற்று நோய் வளரும் நல்ல திசுக்களிலும் புற்றுநோய் கண்ட திசுக்களை அடுத்தும் காணப்படும் நல்ல திசுக்களும் கதிர்மருத்துவத்தின் போது கதிர்வீச்சினை ஏற்கின்றன, இதனால் அவை சேதமுறலாம். இது குறை கூற்றளவு (*sublethal dose*) எனப்படும். இந்த அளவு கூற்றளவினை விடக் மிக்க குறைவானது. சேதம் 2-3% ஆகவே இருத்தல் வேண்டும். போதுமான கால இடைவெளி, நல்ல உயிர் சத்து, ஆற்றல் கொடுக்கப்பட்டால், இந்த சேதப்படுத்தப்பட்ட உயிரணுக்கள சேதத்தினை முழுதும் சமாளித்து நல்ல நிலைக்கு வந்துவிடக்கூடும். ஆனால் சேதம் சரிசெய்யப்படும் முன், மேலும் அதிக சேதம் கதிர் வீச்சினால் ஏற்படுமானால், அதுவே கூற்றளவாக மாறும். குறைகூற்றளவு சரிசெய்யப்படுவதின் அரைப் பொழுது (Recovery Half Life) பொதுவாக ஒரு மணி நேரமாகும்.
**தகடூர்ப் போர்** என்பது அதியமானுக்கும், சேரனுக்கும் இடையில் நடந்த போராகும்.
தகடூர்ப் போர் பற்றிய நூலே தகடூர் யாத்திரை ஆகும். இந்நூல் நமக்கு முழுவதும் கிடைக்கவில்லை. சிலபாக்களே கிடைத்துள்ளன. திருக்கோவலூர்ப் போரில் அதியமானுடன் ஏற்பட்ட போரில் தோற்ற காரி சேரன் பெருஞ்சேரல் இரும்பொறையிடம் தஞ்சமடைந்தான். இந்நிலையில் சேரமான் இரும்பொறையும், மலையமான் காரியும் தகடூர் மீது படையெடுத்தனர். இப்போரில் சேரன் அடைந்த பெருவெற்றியைப் பதிற்றுப்பத்து விரிவாகக் கூறுகிறது.

> வெல்போர் ஆடவர் மறம் புரிந்து காக்கும்  
> 
> 
> 
> வில்பயில் இறும்பில் தகடூர் நூறி 
> 
> 
>

முதல் போர்
----------

தகடூர் முற்றுகை அஞ்சி காலத்திலும் சில காலத்துக்குப் பின் அவன் மகன் காலத்திலும் நடந்ததாகக் கருதப்படுகிறது. முதல் முற்றுகையில் அஞ்சி இறந்தான். இதை ஔவையார் பாடியுள்ளார். சேரமான் வெற்றி பெற்றாலும் நாடுநகரங்களை அழிக்கவில்லை. தகடூர் நாட்டைத் தன்னாட்டுடன் இணைத்துக்கொள்ளவில்லை.

இரண்டாம் போர்
-------------

முதல் போர் நடந்து கொஞ்ச காலத்திற்குப் பின் நடந்த இரண்டாம் போரின் போது முதல் நாளில் கோட்டைக்கு வெளியே நடந்த போர் முடிந்துவிட்டது. தகடூர் படைகள் பேரழிவுடன் கோட்டைக்குள் பின் வாங்கின. சேரவீரர்கள் காவல் காட்டை அழித்து மறுநாள் கோட்டைக்குள் நுழைந்தனர். இந்த இரண்டாம் போரில் பொகுட்டெழினி இறக்கிறான். இவன் மறைவுடன் சங்ககால அதியமான்களின் ஆட்சி முடிவுற்றது எனலாம். பின்னர் அது சேரர்களின் நேரடி ஆட்சிக்குள் சில காலம் உட்பட்டிருக்கலாம்
தகடூர் வந்து வெற்றி பெற்றதன் நினைவாக தகடூர் எறிந்த பெருஞ்சேரல் என்னும் பட்டத்தை சேரன் பெறுகிறான். தகடூர் அருகே இருந்த மலை சேர அரையன் மலை ஆகிறது அதுவே இன்று சேர்வராயன் மலை என்று வழங்குகிறது

குறிப்பு
--------

1. ↑  பதிற்றுப்பத்து.8.78.9-10
2. ↑  ச.கிருஷ்ணமூர்த்தி,தருமபுரி வரலாறும் பிரகலாதன் சரித்திரமும்,பக்.15